Prijedlog

 

 **R E P U B L I K A H R V A T S K A**

 **SPLITSKO-DALMATINSKA ŽUPANIJA**

 **GRAD OMIŠ**

 **GRADSKO VIJEĆE**

KLASA: 410-01/25-01/01

URBROJ:2181-7-03-01/1-25-1

Omiš, \_\_. \_\_ 2025. godine

Na temelju članka 42. Zakona o lokalnim porezima (NN RH broj 115/16,101/17, 114/22, 114/23 i 152/24, i članka 30. Statuta Grada Omiša („Službeni glasnik Grada Omiša“ broj 4/09, 9/10, 2/13, 10/13, 1/18, 8/18, 2/21 i 13/22-pročišćeni tekst), Gradsko vijeće Grada Omiša na svojoj \_\_ sjednici održanoj dana \_\_. \_\_ . 2025. godine donosi

**Odluku o porezima Grada Omiša**

**I OPĆE ODREDBE**

 **Članak 1.**

Ovom Odlukom o porezima Grada Omiša (u daljnjem tekstu: Odluka) utvrđuju se vrste poreza te stope i visina poreza koji pripadaju Gradu Omiša (u daljnjem tekstu: Grad).

**II VRSTE POREZA**

 **Članak 2.**

Gradu pripadaju slijedeći porezi:

1. Porez na potrošnju
2. Porez na korištenje javnih površina
3. Porez na nekretnine
4. **POREZ NA POTROŠNJU**

 **Članak 3.**

Porez na potrošnju alkoholnih i bezalkoholnih pića u ugostiteljskim objektima plaća se po stopi od 3%.

1. **POREZ NA KORIŠTENJE JAVNIH POVRŠINA**

 **Članak 4.**

Porez na korištenje javnih površina plaća se po stopi od 10% na utvrđeni iznos obveze plaćanja naknade za korištenje javno prometnih površina.

Obveznik i osnovica za plaćanje ovog poreza utvrđuju se temeljem službene evidencije Upravnog odjela za komunalno stambene poslove i uređenje prostora Grada Omiša koja se odnosi na sklopljene ugovore o privremenom korištenju javnih i prometnih površina.

Upravni odjel za komunalno stambene poslove i uređenje prostora Grada Omiša dužan je redovno dostavljati nadležnoj poreznoj ispostavi Porezne uprave podatke o korisnicima i iznosima o utvrđenoj naknadi iz prethodnog stavka u svrhu razreza poreza.

 **Članak 5.**

Javnom površinom u smislu ove Odluke smatraju se površine definirane Odlukom o komunalnom redu Grada Omiša.

1. **POREZ NA NEKRETNINE**

 **Članak 6.**

Porez na nekretnine plaća se po jednom kvadratnom metru korisne površine nekretnine u iznosima od:

* 0,70 € po jednom kvadratnom metru korisne površine nekretnine u naseljima Srijane, Donji Dolac, Trnbusi, Putišići, Gornji Dolac i Nova sela
* 1,5 € po jednom kvadratnom metru korisne površine nekretnine u naseljima Dubrava, Svinišće, Podašpilje, Blato n/C, Gata, Tugare, Naklice, Čišla, Ostrvica, Zvečanje, Smolonje, Kostanje, Podgrađe, Kučiće, Seoca i Slime
* 2,0 € po jednom kvadratnom metru korisne površine nekretnine u naseljima Omiš, Borak, Pisak, Čelina, Marušići, Mimice, Lokva Rogoznica, Stanići i Zakučac

**III PRIJELAZNE I ZAVRŠNE ODREDBE**

 **Članak 7.**

Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, nadležna ispostava Porezne uprave.

Ovlašćuje se nadležna organizacija platnog prometa zadužena za raspoređivanje uplaćenih prihoda korisnicima, da naknadu koja pripada Ministarstvu financija -Poreznoj upravi, u

iznosu od 5% od ukupno naplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.

 **Članak 8.**

Postupci utvrđivanja poreza započeti po odredbama Odluke o gradskim porezima („Službeni glasnik Grada Omiša“ broj 5/17, 8/17 9/19, 8a/20 i 2/21-pročišćeni tekst i Narodnim novinama RH broj 84/17, 8/18, 121/19 i 10/21), a koji nisu dovršeni do stupanja na snagu Odluke o porezima Grada Omiša, dovršit će se prema odredbama navedene Odluke o gradskim porezima („Službeni glasnik Grada Omiša“ broj 5/17, 8/17 9/19, 8a/20 i 2/21-pročišćeni tekst i Narodnim novinama RH broj 84/17, 8/18, 121/19 i 10/21).

 **Članak 9.**

Na postupak utvrđivanja, evidentiranja, nadzora, naplate i ovrhe poreza na nekretnine , kao i na druga pitanja koja nisu uređena ovom Odlukom, primjenjivat će se odredbe Zakona o lokalnim porezima (NN RH broj 15/16, 101/17, 114/22114/23 i 152/24.

 **Članak 10.**

Ova Odluka objavit će se u Narodnim novinama i Službenom glasniku Grada Omiša, a stupa na snagu prvog dana od dana objave.

Danom stupanja na snagu Odluke o porezima Grada Omiša, prestaje važiti Odluka o gradskim porezima („Službeni glasnik Grada Omiša“ broj 5/17, 8/17 9/19, 8a/20 i 2/21-pročišćeni tekst i Narodnim novinama RH broj 84/17, 8/18, 121/19 i 10/21).

 GRAD OMIŠ

 GRADSKO VIJEĆE

 Predsjednik:

 Zvonko Močić, dr. med